CELEX: 62015CA0573
Language: bg
Date: 2017-03-09 00:00:00
Title: Дело C-573/15: Решение на Съда (шести състав) от 9 март 2017 г. (преюдициално запитване от Cour d'appel de Liège — Белгия) — État belge/Oxycure Belgium SA (Преюдициално запитване — Данък върху добавената стойност — Директива 2006/112/ЕО — Член 98, параграф 2 — Приложение III, точки 3 и 4 — Принцип на данъчен неутралитет — Кислородотерапия — Намалена ставка на ДДС — Кислородни бутилки — Обща ставка на ДДС — Кислородни концентратори)

8.5.2017   
            
            
               BG
            
            
               Официален вестник на Европейския съюз
            
            
               C 144/10
            
         Решение на Съда (шести състав) от 9 март 2017 г. (преюдициално запитване от Cour d'appel de Liège — Белгия) — État belge/Oxycure Belgium SA
   (Дело C-573/15) (1)
   
   ((Преюдициално запитване - Данък върху добавената стойност - Директива 2006/112/ЕО - Член 98, параграф 2 - Приложение III, точки 3 и 4 - Принцип на данъчен неутралитет - Кислородотерапия - Намалена ставка на ДДС - Кислородни бутилки - Обща ставка на ДДС - Кислородни концентратори))
   (2017/C 144/12)
   Език на производството: френски
   
      Запитваща юрисдикция
   
   Cour d'appel de Liège
   
      Страни в главното производство
   
   
      Жалбоподател: État belge
   
      Ответник: Oxycure Belgium SA
   
      Диспозитив
   
   Член 98, параграфи 1 и 2 от Директива 2006/112/ЕО на Съвета от 28 ноември 2006 година относно общата система на данъка върху добавената стойност и точки 3 и 4 от приложение III към посочената директива, тълкувани в светлината на принципа на данъчен неутралитет, допускат национална правна уредба като разглежданата в главното производство, която предвижда, че за доставката и отдаването под наем на кислородни концентратори се прилага обща ставка на ДДС, макар тази правна уредба да предвижда намалена ставка на ДДС, приложима за доставката на кислородни бутилки.
   
      (1)  ОВ C 38, 1.2.2016 г.